Pananggalan Juliyus utawa Kalèndher Juliyus kawanuhaké déning Juliyus Caesar ing taun 45 Sadurungé Masehi. Kalèndher iki minangka taun syamsiah (srengéngé) kanthi cacahing dina tetep saben wulané, lan disisipi sadina saben 4 taun kanggo ngepasaké dawané taun tropis. Kalèndher iki dipigunakaké kanthi resmi ing saindhenging Éropa, nganti anané réformasi kanthi panganggoan Pananggalan Grégoriyus ing taun 1582 déning Paus Grégoriyus XIII. Britania Raya nembé mantrapaké ing taun 1752, Ruslan nembé ing taun 1918 lan Yunani nembé ing taun 1923. Gréja Ortodoks nganti saiki isih tetep migunakaké Pananggalan Juliyus saéngga prayaan Natal lan Taun Anyar béda.